Hafidz Roshdi Mendatangkan Kecederaan Di Bahagian Muka Isterinya| Minggu ini, kecoh mengenai keganasan rumah tangga yang melibatkan pelakon berusia 29 tahun terhadap isteri tercinta sehingga mendatangkan kecederaan di bahagian muka.
Memetik laporan Harian Metro, polis sudah mengambil keterangan isteri pelakon yang ditumbuk suaminya di kawasan Rehat dan Rawat (R&R) Sungai Buloh, awal pagi Khamis.
Menurut Ketua Polis Selangor, Datuk Hussein Omar Khan berkata, mangsa berusia 29 tahun itu hadir ke Ibu Pejabat Polis Kontinjen (IPK) Selangor bagi memberi keterangan, pada Sabtu.
Mangsa selesai memberi kenyataan berhubung kejadian hari ini, manakala suspek (pelakon lelaki) akan dipanggil dalam masa terdekat.
Jika perlu tangkapan dilakukan, ia akan dibuat bergantung kepada kerjasama dan keterangan yang diberikan.
Difahamkan, pelakon terbabit dilaporkan menumbuk isterinya sebanyak tiga kali di Kawasan Rehat dan Rawat (R&R) Sungai Buloh.
Gara-gara perbuatan itu, ibu kepada dua cahaya mata itu menerima 10 jahitan di bahagian pipi kiri dan menyebabkan cacat kekal.
Sebelum ini, pelakon lelaki itu berdepan kontroversi apabila kisah rumah tangga pelakon terbabit menjadi perbualan hangat ekoran dakwaan curang.
Pada 23 Februari lalu, pelakon itu kemudian menceraikan isterinya dengan talak satu sambil bersaksikan ahli keluarga.
Sumber: Oh Bulan
Artikel Lain
Bengang Jawab Telefon Semasa Bincang, Pelakon Lelaki Tumbuk Muka Isteri
Tidak sangka, seorang pelakon lelaki bertindak memukul isterinya beberapa kali sehingga menyebabkan kecederaan di bahagian mata, awal pagi tadi.
Menurut laporan Harian Metro, mangsa yang lingkungan umur 20 an itu telah membuat laporan polis susulan kejadian yang berlaku di Balai Polis Jinjang, jam 6.30 pagi tadi
"Difahamkan ketika kejadian, mangsa bersama suaminya berusia lingkungan 20-an berada di dalam kereta yang berhenti di kawasan rehat dan rawat (R&R) di sekitar Sungai Buloh, Selangor.
"Ketika kejadian, berlaku pergelutan dipercayai berpunca mangsa menjawab panggilan telefon semasa perbincangan antara mereka.
"Pelakon lelaki itu bertindak menumbuk muka mangsa tiga kali menyebabkan mangsa cedera di bahagian mata," katanya.
Bukan itu sahaja, menurut Ketua Polis Daerah Sungai Buloh Superintendan Shafa'aton Abu Bakar pihaknya mengesahkan menerima laporan tersebut dan kes akan disiasat mengikut Seksyen 323 Kanun Keseksaan.
"Siasatan lanjut berhubung kejadian ini sedang giat dijalankan dan kita dalam proses untuk merakam percakapan mangsa," ujarnya.
Sumber : OhMyMedia
Didenda RM20, Pelakon Wanita Buat Kecoh Akibat Mabuk
Seorang pelakon wanita dan bekas model didenda RM20 oleh Mahkamah Majistret hari ini selepas mabuk dan membuat kacau di sebuah restoran, 5 Januari lalu.
Majistret Stephanie Sherron Abbie menjatuhkan hukuman itu terhadap Persana Avril Sollunda, 40, selepas dia mengaku bersalah atas pertuduhan yang dibacakan kepadanya.
Mahkamah turut memerintahkan tertuduh menjalani hukuman penjara sehari sekiranya gagal membayar denda itu bagaimanapun tertuduh membayar denda berkenaan.
Wanita tempatan itu melakukan kesalahan berkenaan di sebuah restoran di Damai Plaza Luyang di sini pada jam 11 malam, 5 Januari lalu mengikut Seksyen 510 Kanun Keseksaan yang boleh dikenakan penjara hingga 10 hari atau didenda tidak melebihi dua puluh ringgit atau kedua-duanya sekali sekiranya sabit kesalahan.
Berdasarkan fakta kes, tertuduh dilihat mabuk, gagal mengawal diri, berkelakuan tidak senonoh serta mengganggu pelanggan lain.
Pasukan polis yang tiba di lokasi segera menahan tertuduh yang ketika itu dipegang beberapa pekerja restoran bagi mengelakkan tertuduh membuat kacau di restoran berkenaan.
Tertuduh kemudiannya direman selama lima hari untuk siasatan dan hasil semakan lanjut mendapati tertuduh mempunyai rekod kesalahan lampau mengikut Akta Dadah Berbahaya (ADB) 1952.
Tertuduh juga tersenarai sebagai orang dikehendaki di Mahkamah Majistret Kuala Lumpur bagi kesalahan mengikut Seksyen 15 (1) (a) ADB 1952 yang dilakukan pada 2016.
Sebelum ini, tertuduh pernah ditularkan di media sosial pada 23 April 2015 kerana berkelakuan lucah di Petaling Street Kuala Lumpur.
Selepas dituduh mengikut Seksyen 294 (a) Kanun Keseksaan bagi kesalahan tersebut, Majistret Nur Aminahtul Mardhiah mengenakan Bon berkelakuan baik selama dua tahun dengan jaminan RM4,000 bagi tertuduh.
Sumber: BH